Haapamäki - Rautatiekylä keskellä Suomea, 3D virtuaalinäyttely
2024-06-29 08:00 - 2025-06-29 17:00 (Europe/Helsinki)
Keuruun museon Haapamäki, Rautatiekylä keskellä Suomea -näyttely houkuttaa tutustumaan Haapamäen rautatieyhteisön arkeen ja ihan tavallisten ihmisten elämään 1800-luvun lopulta alkaen.
Näyttely avaa rautatieaseman yli satavuotista kaarta suomalaisen yhteiskunnan ja talouden rakentumisesta alkaen. Haapamäen alun perin Keuru-niminen yksittäinen asema syntyi lähes pystymetsään. Vuosikymmenten myötä Suomen rataverkosto kasvoi, ja Keurun asemasta tuli lopulta neljän suunnan risteysasema. Haapamäen kylästä kehittyi yksi maan keskeisistä matkustajaliikenteen ja logistiikan keskuksista, ja todellinen rautatieyhteisö.
Haapamäen asema on erinomainen esimerkki liikenteen mukanaan tuomista rakentamisen, muuttoliikkeen, asumisen, yhteiskuntaluokkien, sivistyksen ja kulttuurin muutoksista. Rautatieläisyys näkyy kylällä edelleen myös elävän museotoiminnan kautta.

Kaikkien kylätalot - vertaisoppia ja virkistystä paikallistoimijoille
2024-09-14 10:00 - 16:30 | Kirkkonummi, Luoma, Gränsnäsintie 37, Kirkkonummi
Hei sinä asukastalon, kylätalon tai seurantalon parissa toimiva paikallisaktiivi: tule viihtymään, virkistymään ja vertaisoppimaan!
Tämä tapahtuma on sinulle, joka vaalit omaa asuinaluettasi ja sen yhteistä tilaa, maalla tai kaupungissa. Tapahtumassa yhteisten talojen ja tilojen kanssa toimivat paikallisaktiivit pääsevät tutustumaan toisiinsa, kuulemaan erilaisten talojen tarinoita sekä oppimaan ja vaihtamaan kokemuksia. Tervetuloa oppimaan ja virkistymään Kirkkonummelle Luomaan Ljusdalan kylätaloon, Hvitträskin museoon ja puutarhaan sekä alkusyksyn kauniiseen luontoon.
AIKA: Lauantai 14. syyskuuta klo 10-16.30
PAIKKA: Luoman Ljusdala, os. Gränsnäsintie 37, Kirkkonummi (Googlen kartalla Masaby Ungdomsförening).
HINTA: Tilaisuuden hinta on 10 euroa. Hinta sisältää lounaan, ohjelman (lukuun ottamatta Hvitträskin sisäänpääsymaksua) ja bussikuljetuksen Helsingistä tapahtumapaikalle.
Bussikuljetus lähtee Helsingistä Mannerheimintieltä Kiasman edustan pysäkiltä klo 9.00. Paluulähtö Hvitträskin pihasta klo 16.30. ja saapuminen Helsingin keskustaan klo 17.30. Paikan päälle voi saapua myös omalla autolla.
ILMOITTAUTUMINEN: viimeistään 9. syyskuuta tällä verkkolomakkeella: https://bit.ly/kaikkien_kylatalot
Ilmoittautuminen vahvistetaan maksamalla osallistumismaksu 10 euroa viimeistään 9. syyskuuta tilille Luoman kyläyhdistys ry / Aktia [REDACTED].

PÄIVÄN OHJELMA:
Klo 10 Tervetuloa!
Esittelyssä Luoman lisäksi kolme muuta seuran-, kylä- tai asukastaloa
Kokemusten vaihtoa ja uusia ideoita pienryhmissä, keskustelua yhteisistä taloista: teemoina esim. talojen remontit, energiaratkaisut, hallintamallit, rahoitusmallit ja toimintaideat
Yhteenveto pienryhmistä
Klo 12.30 Huippukokki Timo Jokisen valmistama lounas
Klo 13.30 Siirtymä Hvitträskin museoon (bussilla, autoillen tai kävellen, n. 2,5 km)
Klo 14.00 Hvitträskin museo + Aistien puutarha, oppaana Pepita Ehrnrooth-Jokinen (pääsy Museokortilla tai 10 €)
Museo-opastuksen jälkeen:
Retkivaihtoehto 1: patikointi katsomaan Jean Sibeliuksen vuonna 1911 löytämää Suomen ensimmäistä kalliomaalausta, oppaana Pasi Mäenpää (Huom! polku vaikeakulkuinen) TAI
Retkivaihtoehto 2: sieni- ja marjaretki puhtaisiin lähimetsiin, oppaana Tuula Saari
Klo 16.30 Bussikuljetus Helsinkiin lähtee Hvitträskin pihasta

Tapahtuman sinulle järjestävät paikallisen kansalaistoiminnan tekijät Suomen kylät ry, Uudenmaan kylät ry, Helsingin kaupunginosayhdistykset ry, Suomen Kotiseutuliitto ry.

Tapahtuma on osa Euroopan kulttuuriympäristöpäivien ohjelmaa.

Erätaukokeskustelu: Mistä tiedän, että tiedän?
2024-09-27 15:15 - 16:45
Keskustelufestivaalin keskustelu Mistä tiedän, että tiedän? tuo yhteen nuoria ja ikäihmisiä kerryttämään ylisukupolvista ymmärrystä tiedosta, tiedon etsimisestä, tietämisen tavoista, luotettavan tiedon lähteistä, arvioinnista ja rajoista. Keskustelijat pohtivat yhdessä, mitä tieto on ja miten luotettava tieto on. Toivomme kohtaamisen myös nostavan esiin aiheita, joista eri-ikäiset ihmiset kaipaavat juuri nyt lisää tietoa.
Keskustelua ohjaa fasilitaattorina Suomen tiedekeskukset ry:n pääsihteeri Johanna Enqvist. Keskustelu kirjataan ylös ja se käydään Erätauko-menetelmällä. Keskusteluosion järjestää Suomen tiedekeskukset ry, Suomen Kotiseutuliitto ja Tiedekeskus Heureka. Keskustelu on osa Suomen Kotiseutuliiton 75-vuotisjuhlavuoden ohjelmistoa sekä Mestarit & kisällit -hanketta.
Hyvin sanottu -keskustelufestivaali järjestetään Lahdessa Sibeliustalolla 27.–28.9.2024. Festivaalin järjestäjinä ovat YLE ja Erätaukosäätiö. Festivaalin tarkoituksena on tarjota mahdollisuuksia yhteiseen, rakentavaan keskusteluun sekä lisätä osallistumisrohkeutta yhteiskunnalliseen keskusteluun.
Tutustu keskustelufestivaalin ohjelmaan.

Vuoden kotiseututeoksen julkistaminen Turun kirjamessuilla: Uskotko kotiseutuun piispa Mari Leppänen?
2024-10-05 16:00 - 16:30 | Turun messukeskus, Messukentänkatu 9-13, Turku, Suomi
Meillä jokaisella on kotiseutu, monella useitakin. Miten yhteisömme voisi olla kotoisa heillekin, jotka tuntevat täällä jäävänsä syrjään? Kenen ääni kotiseutukirjoissa kuuluu? Minkä kolmesta finaaliin päässeestä teoksesta Mari Leppänen on valinnut Vuoden kotiseututeokseksi ja miksi? Leppästä jututtaa Vuoden kotiseututeos -raadin puheenjohtaja, kotiseutuneuvos Jukka Hako.

Neuvontawebinaari seurantalojen korjausavustuksen hakemisesta
2024-10-10 17:30 - 18:30
Miten seurantalojen korjausavustusta haetaan? Mitä liitteitä hakemuksessa pitää olla? Entä millainen on hyvin suunniteltu korjaushanke?
Webinaarissa Suomen Kotiseutuliiton rakennustutkija ja koordinaattorit kertovat, miten seurantalojen korjausavustusta haetaan. Lopuksi on aikaa kysymyksille. Kysymyksiä voi lähettää jo ennakkoon ilmoittautumislomakkeella.
Webinaari järjestetään Teamsissa torstaina 10. lokakuuta kello 17.30-18.30. Webinaarin kieli on suomi, mutta kysymyksiä voi esittää myös ruotsiksi.
Ilmoittaudu mukaan ja kerro ennakkokysymyksesi viimeistään 9. lokakuuta tällä lomakkeella. Ilmoittautuneille lähetetään osallistumislinkki ennen tilaisuutta.
Webinaari tallennetaan ja se liitetään Kotiseutuliiton YouTube-kanavalle ja nettisivuille. Tilaisuus on tarkoitettu kaikille seurantaloja ylläpitäville yhteisöille, jotka aikovat hakea korjausavustusta syksyn 2024 haussa.

Miten teen oman mobiilioppaan – eMuseo-etäkoulutus
2024-10-31 16:30 - 19:30
Tule mukaan eMuseo-koulutukseen! Palvelun avulla paikallismuseoille, kulttuurikohteille ja kävelyreiteille voi tehdä helposti omia mobiilioppaita.
Miten teen oman mobiilioppaan -koulutuksessa opitaan eMuseo-mobiilioppaan tekemisen perusteet. Osallistuja saa tunnukset harjoitteluympäristöön, jossa voi omatoimisesti harjoitella oppaan luontia. Koulutuksen päätteeksi on mahdollista esittää kouluttajalle kysymyksiä.
Koulutus sopii jo eMuseota käyttäneille sekä myös palvelun käyttöönottoa harkitseville. Mukaan otetaan 40 ensiksi ilmoittautunutta.
Koulutus järjestetään etäyhteydellä Microsoft Teamsissa torstaina 31.10. kello 16.30–19.30, jota ennen osallistujille lähetetään osallistumislinkki ja tarkempia tietoja.
Ilmoittautuminen koulutukseen on päättynyt.
Koulutus on ilmainen eMuseo-palvelun tilaajille sekä Kotiseutuliiton jäsenyhteisön edustajille (yksi osallistuja / yhteisö). Muilta peritään 25 € osallistumismaksu, joka laskutetaan ennen koulutusta.
Koulutuksesta vastaa mobiiliopaspalvelua ylläpitävä Momeo Oy.
Suosittelemme tutustumaan etukäteen valmiisiin mobiilioppaisiin ja miettimään omaa mobiiliopasta. Osoitteessa www.emuseo.fi voit tarkastella valmiita oppaita ja reittejä.
eMuseoita ylläpitäville toimijoille on myös Facebook-ryhmä: www.facebook.com/groups/emuseo
Palvelun tilaaminen ja hinta
eMuseon vuosimaksu sisältää ylläpidon, tuen ja kehityksen. Täältä voit liittyä mukaan ja tarkistaa hinnat: https://kotiseutuliitto.fi/tietopankki/emuseo/
Kotiseutuliiton jäsenyydestä ja liittymisestä voi lukea lisää osoitteessa https://kotiseutuliitto.fi/jarjesto/liity-jaseneksi
Taustaa
Kulttuuriperintöä voi esitellä yleisölle myös mobiilisti! Suomen Kotiseutuliiton tarjoama eMuseo on mobiiliopas, joka sopii erinomaiseksi esittelyalustaksi paikallismuseolle, kulttuuripolulle tai vastaavalle kulttuurikohteelle. Mobiilioppaan avulla kohde on aina avoinna ja koettavissa. Palvelun myötä osoitteeseen www.emuseo.fi syntyy kohteiden mobiilioppaista koostuva moderni ja interaktiivinen sivusto, jossa kuka tahansa voi vierailla kotoa käsin ja milloin tahansa. Mobiiliopas toimii kaikilla älypuhelimilla, tableteilla ja tietokoneilla ilman erillisen sovelluksen lataamista.
Yhdistykset ja museot voivat helposti tehdä itse mobiilioppaita museostaan tai kulttuurikohteestaan. Oppaisiin voi liittää tekstiä, kuvia, ääntä ja videoita.

Monikulttuurisen kumppanuuden rakentajat - Kokemuksia Vantaalta
2024-11-06 09:30 - 11:30
Tiedekeskus Heurekan FINSCI-hanke (Fostering Finnish science capital) ja Suomen Kotiseutuliiton Mestarit & Kisällit -hanke ovat viimeisen parin vuoden aikana pyrkineet tavoittamaan monikulttuurisia vantaalaisia. Hankkeissa ollaan vaikuttuneita siitä, millaista yhteistyötä Suomen monikulttuurisimmassa kaupungissa tehdään ihmisten osallisuuden vahvistamiseksi. Museo-, tiedekeskus- ja kotiseutuyhdistystoimijoiden on ollut helppo löytää yhteistyötahoja kaupungissa, jossa kumppanuuksien rakentaminen on toimintapa.
Seminaarissa nostamme esiin vantaalaista osaamista, jonka uskomme hyödyttävän kaikkia osallisuuden ja monikulttuurisuuden parissa työskenteleviä. Seminaarin esimerkkien avulla avataan sitä, mitä monikulttuurisen kaupungin toimijat ja järjestöt yhdessä erilaisten hankkeiden kanssa ovat tehneet ja tekevät päivittäin kaikkien osallisuuden vahvistamiseksi.
Seminaari on tarkoitettu museoiden, tiedekeskusten, kuntien ja kolmannen sektorin toimijoille, osallisuuden ja monikulttuurisuuden parissa työskenteleville, työstä haaveileville ja teemoista kiinnostuneille .
Ilmoittaudu verkkoseminaariin viimeistään 1.11.2024 oheisella linkillä.
Seminaari tallennetaan ja se tulee kahden viikon ajaksi katsottavaksi Suomen Kotiseutuliiton nettisivuille.
Lisätietoja: Kaisa Torkkeli (FINSCI-hanke), kaisa.torkkeli@heureka.fi ja Riina Koivisto (Mestarit & kisällit -hanke), riina.koivisto@kotiseutuliitto.fi
——————————————–
OHJELMA
9.30 TERVETULOA
Mikko Myllykoski, toimitusjohtaja, tiedekeskus Heureka
9.35 AVAUSPUHEENVUORO
Vantaan pitkäjänteinen monikulttuurisuustyö (Hannele Lautiola, monikulttuurisuusasioiden päällikkö, Vantaan kaupunki)
9.50 MONIKULTTUURISUUSPILOTIT
Mitä olemme oppineet monikulttuurisuuteen tähtäävässä hanketyössä? (FINSCI-hanke, tiedekeskus Heureka, projektipäällikkö Kaisa Torkkeli, Mestarit & kisällit -hanke, Suomen Kotiseutuliitto, koordinaattori Riina Koivisto, MuKa-hanke, Vantaan kaupunginmuseo, kulttuurituottaja Liubov Sidorova)
10.15 VANTAAN KAUPUNGIN SMILE-HANKE
Kumppanuuksien rakentamista kaupungin toimijoiden, järjestöjen ja hankkeiden välillä (Jenni Tahvanainen, projektipäällikkö ja Mustafe Hirsi, kumppanuusasiantuntija)
10.35 MONIKULTTUURISET JÄRJESTÖT
Kumppanuus kaupungin eri toimijoiden ja muiden järjestöjen kanssa (Milla Mutanen, projektipäällikkö Suunta yhteen -hanke, Vantaan venäläinen klubi Mubarik Osman, toiminnanjohtaja, Sahan-seura)
11.00 LOPPUKESKUSTELU
Kysymyksiä ja kokemuksia yhteistyöstä paikallisten toimijoiden kanssa.
11.30 VERKKOSEMINAARI PÄÄTTYY

Seurantalojen juhlaseminaari
2024-11-16 14:00 - 16:00 | Thorstorp, Vanha maantie 12, Espoo
Seurantalot ovat kaikille avoimia kokoontumis- ja juhlatiloja. Ne edustavat merkittävää kansallista rakennusperintöä ja tarjoavat harrastusmahdollisuuksia kymmenilletuhansille lapsille, aikuisille ja senioreille viikoittain.
Tule kuulemaan, mitä suomalaisille seurantaloille kuuluu. Tilaisuudessa luovutetaan seurantalojen korjausavustusjärjestelmälle myönnetty Euroopan kulttuuriperintöpalkinto. Samalla juhlitaan seurantalojen korjausneuvonnan 40-vuotista taivalta.
Mukana mm. opetus- ja kulttuuriministeriön ylijohtaja Riitta Kaivosoja, näyttelijä Matti Ristinen ja arkkitehti Tapani Mustonen Europa Nostrasta.
AIKA: Lauantai 16.11.2024 klo 14.00-16.00. Kakkukahvit klo 13.15.
PAIKKA: Thorstorp, Vanha maantie 12, Espoo
HINTA: Tilaisuus on kaikille avoin ja maksuton
ILMOITTAUTUMINEN: Viimeistään 7.11.2024 tästä linkistä
Tapahtuman järjestää Suomen Kotiseutuliitto.
Tapahtuma on osa Euroopan kulttuuriympäristöpäivien ohjelmaa.
Lisätiedot ja peruutukset: toimisto@kotiseutuliitto.fi

Kestävästi rakennettu – rakkaudella käytetty -kampanja
2024-11-26 - 2025-04-13
Kotiseutuliiton, Arkkitehtiliiton, Museoliiton ja Viherympäristöliiton yhteinen kampanja tuo esiin rakennetun ympäristön säilyttämisen merkitystä asukkaille ja kuntataloudelle.
Olemassa olevan rakennuksen korjaaminen ja lisärakentaminen on purkamista ja uudisrakentamista edullisempi ratkaisu sekä kustannuksiltaan että päästöjen kannalta, puhumattakaan eri aikakausina rakennettujen alueiden merkityksestä asukkaille ja matkailijoille. Tämä on ydin 26.11. alkaneessa neljän eri järjestön Kestävästi rakennettu – rakkaudella käytetty -kampanjassa.

Lue lisää Kotiseutuliiton uutisesta: https://kotiseutuliitto.fi/talousviisas-kunta-korjaa-ja-pitaa-rakennuksensa-kunnossa/
Tutustu kampanjan tietopakettiin: www.kotiseutuliitto.fi/tietopankki/kestavasti-rakennettu-rakkaudella-kaytetty

Avoimet ovet ja jouluglögit Kotiseutuliiton toimistolla
2024-12-05 14:00 - 16:00 | Kotiseutuliiton toimisto, Kalevankatu 13 A 5, 5. krs, Helsinki
Kotiseutuliiton toimiston ovet ovat kaikille avoinna itsenäisyyspäivän aattona torstaina 5.12. klo 14–16 välisenä aikana osoitteessa Kalevankatu 13 A 5, Helsinki. Tarjolla on glögiä ja pientä jouluista purtavaa. Lämpimästi tervetuloa jutustelemaan kotiseututyöstä sekä tutustumaan toimistomme tiloihin ja henkilökuntaamme!
PS. Huomio jäsenyhteisömme, jäsenetuna teillä on mahdollisuus käyttää Kotiseutuliiton toimistoa maksutta yhteisönne kokouksissa. Tulkaapa katsomaan, miltä täällä näyttää.

Webinaari: Digitaaliset palvelut ja toimintamallit paikallismuseoissa
2025-01-23 13:00 - 16:00 | etänä: Microsoft Teams
Kotiseutuliiton Digipamu-hankkeen kaikille avoimet webinaarit käynnistyvät!
Paikallismuseoiden digitaalisten palveluiden ja toimintamallien kehittämishanke eli Digipamu-hanke tarjoaa tukea ja vinkkejä paikallismuseoiden toiminnan kehittämiseen. Hankkeessa on kartoitettu paikallismuseoille sopivia tapoja toteuttaa digitaalisia palveluita. Hankkeen oppeja ja kentän hyviä esimerkkejä esitellään kaikille avoimissa, erityisesti paikallismuseoille suunnatuissa maksuttomissa verkkokoulutuksissa.
Tammikuun koulutuksen aiheena torstaina 23.1. klo 13–16 on digitaaliset palvelut ja toimintamallit paikallismuseoissa. Miksi digitaalisia palveluita kannattaa ottaa käyttöön paikallismuseossa? Mitä museokävijät toivovat ja odottavat? Entä millaisia digitaalisia palveluita paikallismuseoissa voidaan hyödyntää ja miten niitä kannattaa toteuttaa?
Hankkeen oppien esittelyn lisäksi mukana on erityisasiantuntija Outi Salonlahti Kulttuuria kaikille -palvelusta kertomassa museoiden digitaalisesta saavutettavuudesta.
Koulutuksen ohjelma
13.00 Tervetuloa koulutuksen, Marika Punamäki ja Jonina Vaahtolammi, Kotiseutuliitto
13.15 Digitaaliset palvelut ja toimintamallit paikallismuseoissa, Jonina Vaahtolammi
14.15 Tauko, noin 15 min
14.30 Digitaalinen saavutettavuus museoissa, Outi Salonlahti, Kulttuuria kaikille -palvelu
15.30 Ennakko- ja yleisökysymykset ja hankkeen seuraavat tapahtumat
16.00 Koulutus päättyy klo 16 mennessä
Ilmoittautumisen yhteydessä voit myös jättää ennakkokysymyksiä, joista osaa käsitellä koulutuksessa. Koulutus tallennetaan ja julkaistaan myöhemmin Kotiseutuliiton kanavilla sekä osana Digipamu-hankkeen verkko-opasta syksyllä 2025.
Hankkeen rahoitus tulee opetus- ja kulttuuriministeriön myöntämästä Kulttuuri- ja luovien alojen uudistumisen rakennetuesta (NextGenerationEU).
Ilmoittautuminen koulutukseen on päättynyt. Koulutus tallennetaan ja se tulee tekstityksen jälkeen katsottavaksi Kotiseutuliiton Youtube-tilille.
Lisätiedot: hankkeen projektipäällikkö Jonina Vaahtolammi, etunimi.sukunimi@kotiseutuliitto.fi

Arkkitehtuurin ja muotoilun päivät
2025-01-31 - 2025-02-07
Viidettä kertaa järjestettävä valtakunnallinen festivaali, Arkkitehtuurin ja muotoilun päivät, keskittyy vuonna 2025 juhlistamaan rakennusten ja esineiden käyttöä, ylläpitoa ja korjaamista.
Festivaalin teema ‘Käytön jälkiä’ pohtii suhdettamme esimerkiksi patinan sietämiseen ja nostaa esiin arvostuksen rakennettua ja muotoiltua perintöämme kohtaan. Eri aikakausien kerrostumat sitovat meidät osaksi historian jatkumoa ja auttavat meitä suuntaamaan kohti kestävää tulevaisuutta.
Teema tuo keskusteluun paitsi pitkäikäisten ja kestävien ratkaisujen välttämättömyyden myös haavoittuvuuden ajassamme: kuten planeetta, luonto, turvallisuus ja demokraattinen yhteiskunta, myös rakennettu ympäristömme on vaarassa, jos emme pidä siitä hyvää huolta.
ArkMuoto-viikkoa vietetään Alvar ja Aino Aallon ja suomalaisen arkkitehtuurin ja muotoilun liputuspäivän 3. helmikuuta ympärillä 31.1.–7.2.2025. Alojen toimijat yksityishenkilöistä yhteisöihin ja yrityksiin eri puolilla maata kutsutaan osallistumaan festivaalin ohjelmistoon ja järjestämään tapahtumia omista lähtökohdistaan. Tapahtumat voivat olla tutustumiskäyntejä, keskusteluja, luentoja, näyttelyitä, esityksiä – mitä vain, mikä istuu teemaan ‘Käytön jälkiä’.
Lue lisää Arcinfon verkkosivuilta: https://www.archinfo.fi/toiminta/arkkitehtuuri/arkmuoto
Voit oma tapahtumasi osaksi Arkkitehtuurin ja muotoilun päiviä: https://www.archinfo.fi/artikkelit/ilmoita-tapahtumasi-osaksi-arkkitehtuurin-ja-muotoilun-p%C3%A4ivien-valtakunnallista-ohjelmaa
Arkkitehtuurin ja muotoilun päivistä vastaavat Arkkitehtuurin tiedotuskeskus Archinfo, Finnish Design Info, Alvar Aalto -säätiö, Ornamo, EMMA – Espoon modernin taiteen museo, Arkkitehtitoimistojen liitto ATL, Suomen Arkkitehtiliitto SAFA, Rakennustietosäätiö RTS, Suomen maisema-arkkitehtiliitto MARK, Arkkitehtuurimuseo & Designmuseo ja Sisustusarkkitehdit SIO sekä joukko muita yhdistyksiä ja paikallisia toimijoita.
Arkkitehtuurin ja muotoilun päivät tekevät yhteistyötä Euroopan kulttuuriympäristöpäivien kanssa.

Webinaari kuntavaalivaikuttamisesta
2025-02-03 17:00 - 18:00 | etänä: Microsoft Teams
Lopetetaan purkubuumi joukkovoimalla!
Seuraavat alue- ja kuntavaalit järjestetään samanaikaisesti sunnuntaina 13. huhtikuuta. Erityisesti kuntavaalit ovat tilaisuus vaikuttaa paikallisen kulttuuriperinnön ja kulttuurielämän säilymisen puolesta.
Käynnissä oleva historiallisen suuri rakennusten purkuaalto huolestuttaa kulttuuriympäristöjärjestöjä. Olemme koonneet yhdessä Arkkitehtiliiton, Museoliiton ja Viherympäristöliiton kanssa oheisen tietopaketin Kestävästi rakennettu – rakkaudella käytetty. Hyödynnä pakettia niin vaalien alla kuin vaalien jälkeen kulttuuriympäristön puolesta vaikuttamiseen ja kampanjointiin.
Webinaari kuntavaalivaikuttamisesta 3. helmikuuta kello 17–18
Tule kuulemaan kuntavaalivaikuttamisesta ja jaa omat kokemuksesi muille. Kotiseutuliitto järjestää aiheesta webinaarin 3. helmikuuta kello 17–18. Webinaari on Teams-alustalla. Tilaisuus on avoin kaikille Kotiseutuliiton jäsenyhteisöille, eikä ennakkoilmoittautumista tarvita. Liity mukaan tämän linkin kautta.
Kestävästi rakennettu – rakkaudella käytetty -tietopaketti

Muisteluilta Kainuun huviloista
2025-02-04 18:00 - 19:30
Tuo halutessasi valokuvia ja muistojasi paikan päälle, tai tule kuuntelemaan tarinoita ja ihastelemaan valokuvia. Tilaisuus on kaikille avoin ja maksuton, tervetuloa!

Ikkuna menneeseen, ovi tulevaan - Rakennettu perintömme 2025 teemavuoden avauswebinaari
2025-02-06 14:00 - 15:30 | etänä: Microsoft Teams
Lämpimästi tervetuloa Euroopan kulttuuriympäristöpäivien rakennetun perinnön teemavuoden avauswebinaariin. Webinaari on maksuton, mutta edellyttää ennakkoilmoittautumista seuraavasta linkistä

https://www.lyyti.in/RakennettuPerintommeAvauswebinaari

Avaustilaisuuden ohjelma
Tilaisuuden juontaa viestintäjohtaja Miisa Pulkkinen Museoliitosta.
Juontajan tervehdys
Viestintäjohtaja Miisa Pulkkinen, Museoliitto
Tilaisuuden ja teemavuoden avaus
Pääjohtaja Tiina Merisalo, Museovirasto
Halki arkkitehtuurimme vuosituhansien
Arkkitehtuurin historian ja restauroinnin apulaisprofessori, Panu Savolainen, Aalto-yliopisto
Vanhaa kunnioittaen – Harjulinnan seurantalon korjaaminen
Puheenjohtaja Mirja Pummila, Häkkisen maaseutuseura
Kulttuuriympäristöpäivien merkitys tapahtumajärjestäjän näkökulmasta
Kulttuuriympäristöpäällikkö Anna Lyyra-Seppänen, Pirkanmaan maakuntamuseo
Tervetuloa mukaan teemavuoteen
Kulttuuriympäristöpäivien kansalliset koordinaattorit, Hanna Hämäläinen, ympäristöministeriö ja Jonina Vaahtolammi, Suomen Kotiseutuliitto

Rakennettu perintömme -avauswebinaari on osa Arkkitehtuurin ja muotoilun päivien ohjelmaa.

Webinaari: Digitoitujen kokoelmien hyödyntäminen ja esittely
2025-02-12 13:00 - 16:00 | etänä: Microsoft Teams
Paikallismuseoiden digitaalisten palveluiden ja toimintamallien kehittämishanke eli Digipamu-hanke tarjoaa tukea ja vinkkejä paikallismuseoiden toiminnan kehittämiseen. Hankkeessa on kartoitettu paikallismuseoille sopivia tapoja toteuttaa digitaalisia palveluita. Hankkeen oppeja ja kentän hyviä esimerkkejä esitellään kaikille avoimissa, erityisesti paikallismuseoille suunnatuissa maksuttomissa verkkokoulutuksissa.
Helmikuun koulutuksen aiheena keskiviikkona 12.2. klo 13–16 on digitoitujen kokoelmien hyödyntäminen ja esittely paikallismuseoissa. Kokoelmien digitointi mahdollistaa paikallismuseon kokoelmien esittelyn monin eri tavoin. Digitointi myös tarjoaa aineistoja digitaalisten palveluiden pohjaksi. Miten digitoituja kokoelmia voidaan hyödyntää ja missä palveluissa niitä voidaan esitellä? Entä mitä kannattaa huomioida jo digitointivaiheessa, jotta aineistoja on helpompi käyttää?
Hankkeen oppien esittelyn lisäksi mukana ovat suunnittelijat Mari Guttorm, Susanna Eklund ja Taru Kuhalampi Kansalliskirjastosta kertomassa arkistojen, kirjastojen ja museoiden yhteisestä Finna-hakupalvelusta ja sen hyödyntämisestä kokoelmien esittelyyn.
Koulutuksen ohjelma
13.00 Tervetuloa koulutuksen, Marika Punamäki ja Jonina Vaahtolammi, Kotiseutuliitto
13.10 Digitoitujen kokoelmien hyödyntäminen ja esittely, Jonina Vaahtolammi
14.00 Tauko
14.15 Finna-palvelu ja siihen liittyminen, Mari Guttorm, Kansalliskirjasto
14.45 Paikallismuseoiden kokoelmien digitointi ja Finna, Anna-Riikka Vaden, Lahden Museot
15.00 Tauko
15.10 Finnan aineistot ja niiden hyödyntäminen, Taru Kuhalahti, Kansalliskirjasto
15.40 Ennakko- ja yleisökysymykset ja hankkeen seuraavat tapahtumat
16.00 Koulutus päättyy klo 16 mennessä
Ilmoittautumisen yhteydessä voit myös jättää ennakkokysymyksiä, joista osaa käsitellä koulutuksessa. Koulutus tallennetaan ja julkaistaan myöhemmin Kotiseutuliiton kanavilla sekä osana Digipamu-hankkeen verkko-opasta syksyllä 2025.
Hankkeen rahoitus tulee opetus- ja kulttuuriministeriön myöntämästä Kulttuuri- ja luovien alojen uudistumisen rakennetuesta (NextGenerationEU).
Ilmoittaudu koulutukseen verkkolomakkeella viimeistään 9.2.2025: https://www.flomembers.com/kotiseutuliitto/events/register/5ef059938ba799aaa845e1c2e8a762bd
Lisätiedot: hankkeen projektipäällikkö Jonina Vaahtolammi, etunimi.sukunimi@kotiseutuliitto.fi

Hyvien käytäntöjen webinaari - tekoäly yhdistysten apuna
2025-02-13 16:00 - 18:00 | etänä: Microsoft Teams
Kotiseutuliiton hyvien käytäntöjen webinaarissa kuullaan tietoisku tekoälystä arjen apuna. Tekoäly tarjoaa työkaluja myös yhdistystoimintaan. Maksuttomilla välineillä pystyy tehostamaan toimintaa, ja pienin kustannuksin on mahdollista saada vielä lisää apua varsinkin toistuvien tehtävien hoitamiseen. Tule kuulemaan tietoisku tekoälystä sekä kokemuksia sen käytöstä! Tekoälystä kertoo Esko Uotila ja kokemuksia kuullaan yhdistystoimijoilta eri puolilta Suomea.
Webinaari pidetään torstaina 13. helmikuuta klo 16.00-18.00.
Ilmoittaudu mukaan viimeistään 11. helmikuuta tästä linkistä.
Webinaari on avoin kaikille ja ilmainen Kotiseutuliiton jäsenyhteisöjen jäsenille sekä Kotiseutuliiton kannattajajäsenille. Muille hinta on 15 euroa/henkilö.

Muistin paikka: Menneisyyden jäljet Sodankylässä
2025-02-20 13:30 - 16:00
Tervetuloa muistelemaan Sodankylän menneisyyden paikkoja!
Tilaisuudessa keskitymme muisteluun ja muistojen paikkasidonnaisuuteen. Muistelun kohteina on Sodankylän linja-autoasema ja sen ympäristö sekä Sodankylässä tapahtuneiden partisaani-iskujen paikat. Ennen muistelua kuulemme alustukset molemmista aiheista.
Tilaisuus alkaa Järjestökeskus Kitisessä (Jäämerentie 19, Sodankylä) kello 13:30 kahvitarjoilulla. Ilmoittauduthan tilaisuuteen viimeistään 14.2. mennessä osoitteeseen salla.marjakangas@pohjoisinlappi.fi tai numeroon 044 9015 100 tarjoiluja varten.
Tilaisuuden järjestää yhteistyössä Porisevat porstuat ja pohjoiset kulttuurimaisemat -hanke sekä Partisaani-iskujen uhrien muisto -hanke

Kotoisasti Kalevalan päivänä
2025-02-28 13:00 - 14:00
Paanalan kylän Kotisalon talon Linnea ja Vilho Kauppisen juhannushäiden 1942 innoittamana tarinaa talosta, ihmisistä ja häälahjasta, kertojana Anna-Liisa Pylvänäinen. Paikan historia ulottuu aina kivikaudelle saakka ja todisteena siitä Suomen ensimmäiset kampakeraamiset ruukunpalalöydöt, joiden perusteella ennallistettu kuuluisa Hankasalmen ruukku. Ruukun esikuvan mukaan suunniteltu nk. Hankasalmen astiasto.
Tilaisuudessa Anne Laitinen tulkitsee Kalevalan 50. runon savonmurteella. Runo liittyy häälahjaan. ”Marjatta-kahvipöytä” omakustanteiseti. Moninaiset ovat talojen tarinat.

Paikallismuseoiden keskusteluklinikka
2025-03-05 14:00 - 15:30 | etänä: Microsoft Teams
Tule keskustelemaan paikallismuseoiden digipalveluista! Maaliskuun klinikalla tutustutaan myös QR-koodeihin ja niiden tekemiseen.
Paikallismuseoiden digitaalisten palveluiden ja toimintamallien kehittämishanke eli Digipamu-hanke tarjoaa tukea ja vinkkejä paikallismuseoiden toiminnan kehittämiseen. Keskusteluklinikoilla on mahdollisuus keskustella museoiden digitaalisista palveluista ja vaikka oman museon palveluiden kehittämisestä.
Maaliskuun keskusteluklinikka järjestetään Teams-alustalla, eikä sille tarvitse erikseen ilmoittautua. Keskustelun lisäksi ohjelmassa on lyhyt esittely QR-koodeista ja niiden tekemisestä.
Liity mukaan klinikalle tästä linkistä: Liity klinikalle
Tervetuloa mukaan pohtimaan museoiden digipalveluita!
Hankkeen rahoitus tulee opetus- ja kulttuuriministeriön myöntämästä Kulttuuri- ja luovien alojen uudistumisen rakennetuesta (NextGenerationEU).
Lisätiedot: hankkeen projektipäällikkö Jonina Vaahtolammi, etunimi.sukunimi@kotiseutuliitto.fi

Taiteilijoiden Kulosaari -esitelmä
2025-03-05 17:00 - 18:00
Tietokirjailija Elina Seppälä kertoo Helsingin Kulosaaren huvilakaupunginosan historiasta ja siellä vaikuttaneista taiteilijoista. Hän esittelee myös kirjansa ”Taiteilijoiden Kulosaari”.
Tapahtumapaikkana on Töölön kirjasto, Tapahtumasali, Topeliuksenkatu 4.
Aika: keskiviikko 5. päivä maaliskuuta 2025 klo 17-18.
Tilaisuus on maksuton.
Tilaisuuden järjestää Suomen Kulttuuriperinnön Tuki ry.

C.L. Engel ja Lapinlahden sairaala
2025-03-05 17:30 - 19:00
Kevään Lapinlahti -teemaiset luennot alkavat arkkitehti C. L. Engel -aiheisella esittelyllä keskiviikkona 5.3.2025 klo 17.30.
Luennoitsija Mikko Lindqvist työskentelee Helsingin kaupunginmuseon kulttuuriympäristötiimin arkkitehtina. Kaupunginmuseo julkaisee syksyllä 2025 Empire-Helsingin arkkitehtuuria ja sen historiaa käsittelevän kirjan, joka avaa näkökulmia varhaisen pääkaupungin monimuotoiseen arkkitehtuuriin ja elämään.
Lapinlahden psykiatrinen 1840-luvulta kuului C.L. Engelin viimeisten suunnittelutöiden joukkoon, ja sen suunnitteluun vaikutti niin aikakauden arkkitehtuuriteorian lähtökohdat kuin kansainväliset esikuvat. Asukkaiden suhde rakennuksen tiloihin määriteltiin arkkitehtuurissa, samalla kun asukkaiden vaikutus ympäristön oli poikkeuksellinen ajan toimintatapoihin rinnastettuna.
Sairaalan historialliset kerrostumat ovat vaikuttaneet sairaalan nykyasuun, ja rakennussuojelun tavoitteiden ja sisällön määrittely on muodostunut kohteessa poikkeukselliseksi. Esityksessä tarkastellaan Lapinlahden sairaalan arkkitehtuuria, sen historiaa, kerrostumia ja säilymistä rakennus- ja kulttuurihistorian näkökulmasta.
Lämpimästi tervetuloa, vapaa pääsy!
Auditorioon mahtuu 90 henkilöä. Tapahtumakahvio avoinna tilaisuuden alkuun saakka.

Varsinais-Suomen maakunnallinen kokous
2025-03-10 15:30 - 17:30 | etänä: Microsoft Teams
Kotiseutuliitto kutsuu Varsinais-Suomen jäsenensä maakunnalliseen kokoukseen ja ajankohtaiskeskusteluun! Kokous järjestetään edellisistä vuosista poiketen nyt ainoastaan etäyhteydellä. Tervetuloa mukaan vaikka useammankin osallistujan voimin.
Paikka: Microsoft Teams (ilmoittautuneille lähetetään osallistumislinkki lähempänä kokousajankohtaa)
Aika: Maanantai 10.3.2025 klo 15.30–17.30
Ilmoittautuminen tästä linkistä: bit.ly/maakuntakokoukset2025 viimeistään torstaina 6.3.
Ohjelma:

Varsinais-Suomen liiton tervehdys

Kotiseutuliiton ajankohtaiset asiat

Maakunnan ehdokkaan valitseminen ehdolle Kotiseutuliiton valtuustoon

Jäsenyhteisöjen kuulumisia ja keskustelua

Lisätietoja ilmoittautumisesta ja kokoukseen liittymisestä: järjestöpäällikkö Marika Punamäki, marika.punamaki@kotiseutuliitto.fi, p. 045 150 9109.
Lämpimästi tervetuloa mukaan linjoille!

Kestävä rakennettu ympäristö -päätösseminaari
2025-03-12 12:30 - 16:00
Tilaisuudessa kuullaan olemassa olevan rakennuskannan roolista rakennetun ympäristön kiertotalouden ja kestävyyden edistämisessä, esitellään Hämeen ELY-keskuksen toteuttaman Kestävä rakennettu ympäristö -hankkeen tulokset, kuullaan kommenttipuheenvuoroja ja teemaan liittyviä jatkopolkuja.
Ohjelma

12.30 Kiertotalousajattelussa arvot keskiössä, Hannele Kuitunen, Hämeen ELY-keskus
12.45 Kestävyys ja arvot puntarissa – kohti kokonaisvaltaista kestävyyden arviointia TkT, dosentti Emilia Rönkkö
13.15 Tapausesimerkit: arvot ja mahdollisuudet näkyviksi, Reetta Nousiainen, Hämeen ELY-keskus
13.45 Kommenttipuheenvuoro Jouni Arola, Lahden tilakeskus.

Kysymyksiä ja keskustelua
Kahvitauko

Jatkopolkuja
14.40 Uuden käyttötarkoituksen suunnittelutapauksia, Taina Hautamäki, Etelä-Savon ELY-keskus
15.00 Ilmastovaikutusten vertailua modernissa rakennuskannassa, Terttu Vainio, VTT
15.20 Kohti kokonaisvaltaisen kestävyysarvioinnin työkaluja? Valeria Kerkkä, Pirkanmaan ELY-keskus
15.40 Päätöspuheenvuoro, Harri Hakaste, ympäristöministeriö

Ilmoittaudu tilaisuuteen paikan päälle tai etäyhteydelle tällä linkillä (webropolsurveys.com)
Lue lisätietoa hankkeesta ja tutustu aiemmin julkaistuun materiaaliin täällä (valtioneuvosto.fi)

Satakunnan maakunnallinen kokous
2025-03-13 15:30 - 17:30 | etänä: Microsoft Teams
Kotiseutuliitto kutsuu Satakunnan jäsenensä maakunnalliseen kokoukseen ja ajankohtaiskeskusteluun! Kokous järjestetään edellisistä vuosista poiketen nyt ainoastaan etäyhteydellä. Tervetuloa mukaan vaikka useammankin osallistujan voimin.
Paikka: Microsoft Teams (ilmoittautuneille lähetetään osallistumislinkki lähempänä kokousajankohtaa)
Aika: Torstai 13.3.2025 klo 15.30–17.30
Ilmoittautuminen tästä linkistä: bit.ly/maakuntakokoukset2025 viimeistään tiistaina 11.3.
Ohjelma:

Satakunnan liiton tervehdys

Kotiseutuliiton ajankohtaiset asiat

Maakunnan ehdokkaan valitseminen ehdolle Kotiseutuliiton valtuustoon

Jäsenyhteisöjen kuulumisia ja keskustelua

Lisätietoja ilmoittautumisesta ja kokoukseen liittymisestä: järjestöpäällikkö Marika Punamäki, marika.punamaki@kotiseutuliitto.fi, p. 045 150 9109.
Lämpimästi tervetuloa mukaan linjoille!

Webinaari: Verkkotapahtumat ja digitaaliset opastukset
2025-03-19 13:00 - 16:00 | etänä: Microsoft Teams
Paikallismuseoiden digitaalisten palveluiden ja toimintamallien kehittämishanke eli Digipamu-hanke tarjoaa tukea ja vinkkejä paikallismuseoiden toiminnan kehittämiseen. Hankkeessa on kartoitettu paikallismuseoille sopivia tapoja toteuttaa digitaalisia palveluita. Hankkeen oppeja ja kentän hyviä esimerkkejä esitellään kaikille avoimissa, erityisesti paikallismuseoille suunnatuissa maksuttomissa verkkokoulutuksissa.
Maaliskuun koulutuksen aiheena keskiviikkona 19.3. klo 13–16 on verkkotapahtumien ja digitaalisten opastusten toteuttaminen. Verkossa järjestettävillä tapahtumilla voidaan tavoittaa ihmisiä laajalta alueelta ja kiinnostuneiden on niihin helppo osallistua. Myös opastuksia voidaan järjestää eri tavoin digitaalisia sovelluksia ja alustoja hyödyntäen. Mitä apuvälineitä ja alustoja tapahtumissa ja opastuksissa voidaan hyödyntää ja miten?
Hankkeen oppien esittelyn lisäksi mukana on Vantaa-Seuran tuottaja Jenni Sahramaa, joka kertoo digitaalisten palveluiden hyödyntämisestä seuran tapahtuma- ja opastustoiminnassa. Lisäksi Satakunnan Museon intendentti Akuliina Aartolahti kertoo Museopalveluita meille kaikille -hankkeesta, jossa toteutettiin muun muassa mobiiliopastuksia täydentämään alueellisia museopalveluita.
Koulutuksen ohjelma
13.00 Tervetuloa koulutuksen, Marika Punamäki ja Jonina Vaahtolammi, Kotiseutuliitto
13.10 Verkkotapahtumat ja digitaaliset opastukset, Jonina Vaahtolammi
14.10 Tauko, noin 15 min
14.25 Digitaalisuus Vantaa-Seuran toiminnassa, Jenni Sahramaa, Vantaa-Seura
15.00 Tauko, noin 10 min
15.10 Mobiiliopastukset Satakunnassa, Akuliina Aartolahti, Satakunnan Museo
15.30 Ennakko- ja yleisökysymykset ja hankkeen seuraavat tapahtumat
16.00 Koulutus päättyy klo 16 mennessä
Ilmoittautumisen yhteydessä voit myös jättää ennakkokysymyksiä, joista osaa käsitellä koulutuksessa. Koulutus tallennetaan ja julkaistaan myöhemmin Kotiseutuliiton kanavilla sekä osana Digipamu-hankkeen verkko-opasta syksyllä 2025.
Hankkeen rahoitus tulee opetus- ja kulttuuriministeriön myöntämästä Kulttuuri- ja luovien alojen uudistumisen rakennetuesta (NextGenerationEU).
Ilmoittautuminen koulutukseen on päättynyt.
Lisätiedot: hankkeen projektipäällikkö Jonina Vaahtolammi, etunimi.sukunimi@kotiseutuliitto.fi

Serlachiuksen seniorikahvit
2025-03-20 13:00 - 14:30
Mäntässä on monia arkkitehtuurin helmiä. Tutustumme Serlachius Pääkonttorin Mitattu ja piirretty -näyttelyssä paikallisten rakennusten yksityiskohtiin ja muistelemme niihin liittyviä tarinoita.
Mittauspiirustusten tekeminen on kuulunut arkkitehtien koulutukseen yli sadan vuoden ajan. Taidokkaat, perinteisin menetelmin tehdyt piirustukset taltioivat ja tuovat näkyville rakennusten yksityiskohtia ja rakenteita.
Tampereen yliopiston arkkitehtiopiskelijat mittasivat Mäntässä kymmenen asumiseen liittyvää kohdetta eri aikakausilta.
Tilaisuus käsittää ohjelman oppaan johdolla ja kahvitarjoilun.

Rakennettu perintö - Det Byggda Arvet
2025-03-27 12:00 - 18:00
Ohjelma:
12- Adoptoi Monumentti 15 vuotta -juhlanäyttely | Adoptera ett Monument 15 år jubileumsutställning @ DUX
14-15 Vierailu Kapanmitalla | Besök i Kappmåttet [Kristiina-Seura]
15- DUX-PopUp-Café: tuotto Kapanmitalle | Intäkterna till Kappmåttet [Kristiina-Seura]
16:00 Tervetuloa | Välkommen [Tarja Aurell, museonjohtaja / Carlsro]
16:05 Adoptoi Monumentti | Adoptera ett Monument [Anna Lyyra-Seppänen, kulttuuriympäristöpäällikkö / Pirkanmaan maakuntamuseo]
16:45 Kapanmitta | Kappmåttet [Dag Björklund, puheenjohtaja / Kristiina-Seura]
17:15 Vanhojen rakennusten säilyttäminen ja kierrättäminen | Bevarande och återvinning av gamla byggnader [Petri Pihlajaniemi, yrittäjä / Kristiinankaupunki]
17:45 Rakennuslaki | Bygglagen [Tommi Heino, rakennustarkastaja / Kristiinankaupungin tekninen palvelualue]
18:00 Yhteenveto ja keskustelua | Sammanfattning och diskussion [Anna Karhila, museoamanuenssi / Carlsro]
Tervetuloa! Välkommen!

Kulttuuriympäristöpäivien kahvipaussi: Tapahtumavinkit
2025-03-27 15:00 - 16:00
Euroopan kulttuuriympäristöpäivien maaliskuun kahvipaussilla torstaina 27.3. kerromme vinkkejä tapahtumien järjestämiseen. Kahvipaussi on tarkoitettu kaikille Euroopan kulttuuriympäristöpäivistä kiinnostuneille, sekä uusille että vanhoille tapahtumajärjestäjille.
Tapahtumavinkkien esittely kestää noin puoli tuntia, jonka jälkeen on aikaa kysymyksille ja keskustelulle. Tervetuloa mukaan!
Ilmoittaudu ennakkoon alla olevasta linkistä

https://www.lyyti.in/EHD_kahvipaussi_tapahtumavinkit2025 | Siirryt Lyyti-ilmoittautumisjärjestelmään

Etelä-Pohjanmaan maakunnallinen kokous
2025-03-27 15:30 - 17:30 | etänä: Microsoft Teams
Kotiseutuliitto kutsuu Etelä-Pohjanmaan jäsenensä maakunnalliseen kokoukseen ja ajankohtaiskeskusteluun! Kokous järjestetään edellisistä vuosista poiketen nyt ainoastaan etäyhteydellä. Tervetuloa mukaan vaikka useammankin osallistujan voimin.
Paikka: Microsoft Teams (ilmoittautuneille lähetetään osallistumislinkki lähempänä kokousajankohtaa)
Aika: Torstai 27.3.2025 klo 15.30–17.30
Ilmoittautuminen tästä linkistä: bit.ly/maakuntakokoukset2025 viimeistään tiistaina 25.3.
Ohjelma:

Etelä-Pohjanmaan liiton tervehdys

Kotiseutuliiton ajankohtaiset asiat

Maakunnan ehdokkaan valitseminen ehdolle Kotiseutuliiton valtuustoon

Jäsenyhteisöjen kuulumisia ja keskustelua

Lisätietoja ilmoittautumisesta ja kokoukseen liittymisestä: järjestöpäällikkö Marika Punamäki, marika.punamaki@kotiseutuliitto.fi, p. 045 150 9109.
Lämpimästi tervetuloa mukaan linjoille!
